লন্ডনে ভারতীয় রেস্তরাঁয় ভয়াবহ অগ্নিকাণ্ড!

ওয়েব ডেস্ক : লন্ডনে (London) ভারতীয় রেস্তরাঁয় (Indian Restaurant) অগ্নিকাণ্ড (Fire)। ঘটনায় ৫ জন গুরুতর আহত হয়েছেন বলে খবর। তারা বর্তমানে হাসপাতালে চিকিৎসাধীন বলে জানা গিয়েছে। এই ঘটনায় দু’জন অভিযুক্তকে গ্রেফতার করেছে পুলিশ। অনুমান করা হচ্ছে, পরিকল্পিতভাবে ওই ভারতীয় রেস্তরাঁয় আগুন লাগায় অভিযুক্তরা। গত শুক্রবার এই ঘটনাটি ঘটেছে বলে খবর।

লন্ডনের মেট্রোপলিটন পুলিশ সূত্রে খবর, শুক্রবার ইন্ডিয়ান অ্যারোমা রেস্তরাঁয় অগ্নিকান্ডের(Fire) ঘটনাটি ঘটেছিল। ঘটনায় গুরুতরভাবে ঝলসে গিয়েছিলেন ৫ জন। তাদের মধ্যে রয়েছেন তিন জন মহিলা ও দু’জন পুরুষ। অগ্নিকাণ্ডের খবর পেয়ে সেখানে দ্রুত আসে পুলিশ ও দলকল। ঘটনাস্থলে পৌঁছে পাঁচজন আহতকে উদ্ধার করে নিয়ে যাওয়া হয় হাসপাতালে। নিয়ন্ত্রণে আনা হয় আগুনও। জানা যাচ্ছে, ঘটনায় আরও দু’জন আহত হয়েছিলেন। কিন্তু পুলিশ আসার আগে তারা সেখান থেকে চলে যান বলে খবর।

আরও খবর : ইউক্রেনের ১৪৫টি ঠিকানায় হামলা রাশিয়ার!

ঘটনায় দু’জনকে গ্রেফতার (Arrest) করে পুলিশ। তাদের মধ্যে একজনের বয়স ১৫ বছর ও অন্যজনের বয়স ৫৪ বছর। পুলিশের প্রাথমিক অনুমান, পরিকল্পিতভাবে এই ঘটনা ঘটানো হয়েছে। ঘটনা নিয়ে ইতিমধ্যে তদন্ত শুরু করেছে পুলিশ। খতিয়ে দেখা হচ্ছে সিসিটিভি ফুটেজও।

জানা গিয়েছে, পুলিশ আধিকারিকরা সিসিটিভি ফুটেজ খতিয়ে দেখার পর দেখেন, অগ্নিকাণ্ডের আগে রেস্তরাঁর পাশে বেশ কয়েকজন ব্যক্তি মুখোশ পরে ঘোরাঘুরি করছেন। তাদেরকে রেস্তরাঁর আশেপাশে তরল পদার্থ ফেলতেও দেখা যায়। তার পরেই এই অগ্নিকাণ্ডের ঘটনাটি ঘটে। তবে অগ্নিকাণ্ডের পিছনে আসল কারণ কী? তা ইতিমধ্যে খতিয়ে দেখছে পুলিশ। ধৃতদের জিজ্ঞাসাবাদ করা হচ্ছে বলেও জানা গিয়েছে।